ปลื้มนิทรรศการเฉลิมพระเกียรติปั้นหลักคิดให้เด็ก
นายชาย นครชัย ผอ.สำนักงานศิลปวัฒนธรรมร่วมสมัย (สศร.) กล่าวว่า ตามที่ สศร. ได้จัดนิทรรศการเฉลิมพระเกียรติ พระบาท สมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 87 พรรษา ชุด การเดินทางของความสุข ใน 7 ด้าน ได้แก่ ปลายปากกาของพ่อ-พระปรีชาสามารถทางด้านภาษา, พระผู้สร้างศูนย์รวมใจ-พระปรีชาสามารถด้านสถาปัตยกรรม, ความสุขจากปลายพู่กัน-พระปรีชาสามารถด้านทัศนศิลป์, กล้องของพระราชา-พระปรีชาสามารถด้านการถ่ายภาพ, พระผู้ออกแบบความสุข-พระปรีชาสามารถด้านการออกแบบ, เรือใบ ใจกล้า-ธ ทรงเป็นแรงบันดาลใจ และเพลงแผ่นดิน-พระปรีชาสามารถด้านดนตรี โดยการประเมินผล พบว่า มีเยาวชนจากทั่วประเทศ ร่วมศึกษาพระราชประวัติ พระราชกรณียกิจ ตลอดจนพระปรีชาสามารถของพระบาทสมเด็จ พระเจ้าอยู่หัว จากนิทรรศการจำนวนมาก อีกทั้ง ยังให้สัญญาว่าจะน้อมนำหลักปรัชญาเศรษฐกิจพอเพียงมาใช้ในชีวิตประจำวัน หมั่นศึกษาหาความรู้ทั้งในและนอกสถานศึกษาซึ่งจะส่งผลดีต่อตัวเอง ครอบครัวและสังคม,นายชายกล่าวอีกว่า สศร.ยังจัดโครงการประดิษฐ์ ของเล่นไม้ DIY เพื่อนำไปมอบให้กับเด็กด้อยโอกาสในกิจกรรมอบรมเชิงปฏิบัติการ ปันสุขให้น้อง ที่หอศิลป์ร่วมสมัยราชดำเนิน ในวันที่ 13 ม.ค.นี้ เป็นต้นไป และตลอดทั้งปี 2559 จะจัดนิทรรศการเฉลิมพระเกียรติ พระบรมวงศานุวงศ์ ในราชสกุลมหิดล เพื่อให้คนไทยได้สำนึกในพระ มหากรุณาธิคุณต่อสถาบันพระมหากษัตริย์ด้วย.
ตามที่ สศร. ได้จัดนิทรรศการเฉลิมพระเกียรติ พระบาท สมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 87 พรรษา ชุด การเดินทางของความสุข ใน 7 ด้าน ได้แก่ ปลายปากกาของพ่อ-พระปรีชาสามารถทางด้านภาษา,
ข่าวการศึกษา,ชาย นครชัย,นิทรรศการเฉลิมพระเกียรติ,หลักคิดให้เด็ก,พระราชประวัติ,พระราชกรณียกิจ,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ